ഏകദിന പരമ്പരയിലെ ആദ്യ മത്സരത്തിൽ ഇന്ത്യക്കെതിരെ ടോസ് നേടിയ ദക്ഷിണാഫ്രിക്ക ബാറ്റിംഗ് തെരഞ്ഞെടുത്തു . രണ്ട് സ്പിന്നർമാരുമായാണ് ഇന്ത്യ ദക്ഷിണാഫ്രിക്കയ്ക്കെതിരെ ഇറങ്ങുന്നത് . യുസ്വേന്ദ്ര ചഹലും കുൽദീപ് യാദവും സ്പിന്നർമാരായി ഇടം നേടിയപ്പോൾ ഭുവനേശ്വർകുമാറും ജസ്പ്രീത് ബൂമ്രയുമാണ് പേസ് ബൌളർമാരായുള്ളത് . ഓൾ റൌണ്ടറായി ഹർദ്ദീക് പാണ്ഡ്യയും ടീമിലുണ്ട് . ശീഖർ ധവാനും രോഹിത് ശർമയുമാണ് ഓപ്പണർമാർ . അജിങ്ക്യാ രഹാനെയും അന്തിമ ഇലവനിലെത്തി . ദക്ഷിണാഫ്രിക്ക ഏയ്ഡൻ മാക്രത്തെ അന്തിമ ഇലവനിൽ ഉൾപ്പെടുത്തി . ആറ് മത്സരങ്ങളാണ് പരമ്പരയിലുള്ളത് . ഡർബനിൽ ദക്ഷിണാഫ്രിക്കയെ കീഴടക്കാൻ ഇതുവരെ ഇന്ത്യക്കായിട്ടില്ല .